# Isaak Levitan
| Isaak Levitan |

|  | Grabom - Тихая обитель |

| Isaak Levitan |

|  | Grabom - Тихая обитель |

| Trutceem ke Levitan                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  |
| Awaltaf afizcek, imwugal • Sielcek • Wida, fentugal • Sielcek moi muvacek • Muvugalaf afizcek. Sokolniki • Abdi zivotccek • Sukarn, gavef nom • Muvugal, vawa koe wida • Vawa koe aalxo (1) • Nudama, Ostankino • Koe gerd (1) • Persa • Muvugal, tcabanesik • Nudama • Ostankino • Wida kaike kuksa • Imboza • Vawa koe aalxo (2) • Sielcek, kelda • Imwugal koe aala • Sielcek vamo weda • Sielcek mo taya • Wida kene kuksa • Patectoy • Taneafa ruxa, alubeaksat • Aala, awaltaf afizcek • Persa is cirdata • Za, Savvinskaya Sloboda • Waniba, akraf afizcek • Savvinskaya Sloboda poke Zvenigorod (1) • Savvinskaya Sloboda poke Zvenigorod (2) • Fentugalon koe aala • Kentacek • Blatvartesik • Aalafa kuksa, muvugal moe Istra • Ay-Petri • Koe meftava koe Krima • Muvugalafa aala (1) • Saklya koe Alupka • Tatarafo awalkikxo, Krima • Baroya pailtega • Kene bira, Krima • Muvugalaf gazdacek, sel • Ontinafa domega, Volga bost • Tourka konina gan ruxeem • Patectoy ke Krima • Divdomara • Sielcek moe Volga (1) • Sielcek moe Volga (2) • Moe Volga bost • Muvugal, lavarn, vakol • Delt va Sofya Petrovna Kuvcinnikova • Ankittota, Volga bost • Sielcek, moavukaf Plyos • Volga bost • Moavukaf muvugal, Slobodka • Koawaltano wico • Aalafa minsa is pulpa • Tciugo • Muvugal (1) • Moi muvacek, Plyos • Tawadayaf wiks • Edgarda is tcuma • Cirdataxo • Miafiz • Cirdata, Opucka aalxo • Wico koe werdxo • Tey • Aala bak fentugal • Tota moe domega • Blatak • Polustanok • Matela koe nolda • Aala • Krimta ke Mediterraneo bira • Poke Bordighera valente Italia • Rujodiskaf afizcek moe Volga • Venezia, Riva degli Schiavoni • Imwugal koe Italia • Italiaf patectoy • Moe kelda van Sion • Rujodaf afizcek (1) • Amlitafe eceyxe • Kene bira, Italia • Muvugal (2) • Delt va Panafidin • Sielafa biotara • Vladimirka • Toza ke imwugal (1) • Ferast • Moe uzda • Rujodaf kelt • Uzda (1) • Koe aala muvugalon • Tcikora • Keve Como uzda, etol • Vamoe kotabafa tildera • Muvugal (3) • Muvugal, vomona • Delt va Kuvcinnikova • Sielafa izga • Koe gerd (2) • Imwugal, ironokaf noldacek • Moavukaf muvugal (1) • Gravida vagee Franca • Bareaksat • Abinko • Como uzda • Uzda, lukoptaf afizcek • Rucka koe aala • Rucka keve lava • Fedafa sukara, Volga bost • Lukoptaf afizcek • Lukoptaf afizcek moe uzda • Batakafa ruja • Muvugalaf patectoy dem uja (1) • Muvugalaf patectoy dem uja (2) • Ruja • Imwugal, batakafa ruja • Binka koe aala, rucka • Moe domega • Krant, muvugal • Moavukaf muvugal (2) • Lenteon • Imwesa pruva (1) • Idulugalaf mielcek, kuksa • Bira grocelon icde suomiafa krimta • Alp rodega (1) • Alp rodega (2) • Alp rodega, nolda • Olgaf afizfcek • Koe Alp rodega, imwugalon • Klita tir lavapa • Taelaftaf mielcek, wida • Stabrega ke darekeugal, nom, Suomia • Bocafa awaltolya, waniba • Taya • Imwesa pruva (2) • Taelaftaf mielcek, vawapa • Vawa (1) • Werda keve aala • Uzda, imwugal • Intagabexo • Toza ke imwugal (2) • Kuksaruxa (Prudik) • Awaltaf afizcek, wida • Awaltaf afizcek, wico • Nom, lamone • Amlit • Tena ke muvugal • Sukaf afizcek • Uzda, siel (1) • Muvugal, kuksa • Kelot • Bocafa olya, uzda • Muvugalaf aftacek • Zivotc, muva • Vawa (2) • Renga (1) • Renga (2) • Muvugalafa aala (2) • Muvugal, Berezki • Yona taya • Bocafa awaltolya • Toza ke imwugal (3) • Kuksama • Nomcek • Nom, tael • Nomcek, nakki • Sel, muvugal • Tyaga • Taelaftaf mielcek • Kolanira va wida • Uzda koe aalxo • Mivdelt • Volga, tota • Wida, Xotkovo • Vawa (3) • Vawama • Afizcek ke teveaksat • Aalafa uzda • Taelaf patectoy • Koe trapova, nomcek • Rujod abdi xeftocek • Uzda, siel (2) • Muvugal (4) • Rujodaf afizcek (2) • Lakis impadimak • Kera koe wida • Toza ke imwugal (4) • Nomaf afizcek, Jivnye • Sel mo lava • Uzda (2) • Imwugal koe Krima • Idulugalaf sielcek • Tucuara va nak |

| Tuveli icde Lingeropa |


Isaak Levitan
__NOTOC__{{Korikaf kroj|korik=Isaak Levitan|evleem=1860-1900|kira=[[Rossia]]f lingesik}}
{{Teliz toza}}
'''Isaak Ilitc Levitan''' (&nbsp;[[Rossiava|rossiavon]] Исаа́к Ильи́ч Левита́н&nbsp;) tiyir sposaf rossiaf lingesik, i tan felisik va patectoyafa lingeropa is redusik va oxi vas «&nbsp;aflicaf patectoy&nbsp;».

== Rumeugal ==
Levitan koe yoltiskaf ''shtetl'' widel poke Wirballen jowafa widava (&nbsp;re Kybartai koe [[Lietuva]]&nbsp;) dene yudafa gruadikafa vox wawafa yasa ba 18/08/1860 koblir. Gadikye tiyir avatavesik isen Isaak koe mona loedje raver. Tici 1870<sup>-e</sup> sanda, yasa ko [[Moskva]] divsoker. Banlize nekev lorotafa erbafa debala, gadikeem va abditcafa skeura ke nazbeye va yamba tukuvad. Isaak djuvanpir yambik nume va Yambafa Reila ta yamba is balumara is vegeduropa ke Moskva nobar. Bak 1875 gadikya awalker azen arti tolda gadikye nope riftakola dere mulufter.

== Yambafa toza ==
[[Iyeltak: Levitan_SolnechnyDen1876_7.jpg|thumb|200px|right|{{EwavaPebuda1|[[Awaltaf afizcek, imwugal (trutca ke Levitan)|Awaltaf afizcek, imwugal]], 1876}}]]
[[Iyeltak: Левитан_Осенний_день._Сокольники.jpg|thumb|200px|right|{{EwavaPebuda1|[[Muvugalaf afizcek. Sokolniki (trutca ke Levitan)|Muvugalaf afizcek]], 1879}}]]
Levitan ton sutuca is wawuca va jotugal al tiskir. Arti ugalam divreilanon zo aloyar kire va vayaso dro me al rododer, voxen konak nik gu adrafa erba al pakudayad numen deneon ware roraver. Kadimion tavesikaf pirdot ke reila gorar da in faston di rovayar ise nope fitcap is taneafa kiewatca va filavam dace mbi ziluker. Mililanon den pula vayasa va tuwavafa opa gadena gan [[Vasili Perov]] zo arburer. Perov tir tan zabdusik va [[Avlemodikaf Seltom]] (&nbsp;rijay dem yambik tazukayan bak 1870&nbsp;) is burkaf yambik isu tavesik. Kaikion Levitan gan [[Aleksey Sakrasov]] katcalayas va inaf fitc num erbon pomas mbi taver. Bak 1877 alubeafa avlemodafa yambafa wonara ko Moskva artnir aze koe reila zo atoer. Toloy lingeks ke Levitan zo divaykad : ''[[Sielcek (trutca ke Levitan)|Sielcek]]'' is ''[[Awaltaf afizcek, imwugal (trutca ke Levitan)|Awaltaf afizcek, imwugal]]''. Zo emudenyed, soe reilaf pirdot va diema me ziluker voxe va dob firvir, i va dob askis da Levitan va yamba di ronotaver.

Bak santoleaksat ke 1879, toleafa vayasikafa wonara zo grustar lize Levitan va ''[[Muvugalaf afizcek. Sokolniki (trutca ke Levitan)|Muvugalaf afizcek]]'' trutca atoer. Grabom gan Pavel Tretyakov zabdusik va milyoltafe ginsaxe zo luster. Taneatomon fitc ke Levitan volunt zo kagruper.

== Kagrupen lingesik ==
[[Iyeltak: Левитан_У_берега_моря._Крым.jpg|thumb|200px|left|{{EwavaPebuda1|[[Kene bira, Krima (trutca ke Levitan)|Kene bira, Krima]], 1886}}]]
[[Iyeltak: Левитан_Вечер._Золотой_плес.jpg|thumb|200px|left|{{EwavaPebuda1|[[Sielcek, moavukaf Plyos (trutca ke Levitan)|Sielcek, moavukaf Plyos]], 1889}}]]
[[Iyeltak: Isaak_Levitan_Tihaya_obitel.jpg|thumb|200px|left|{{EwavaPebuda1|[[Amlitafe eceyxe (trutca ke Levitan)|Amlitafe eceyxe]], 1890}}]]
[[Iyeltak: Левитан_Озеро._Вечер_(ГРМ).jpg|thumb|200px|left|{{EwavaPebuda1|[[Uzda, siel (2) (trutca ke Levitan)|Uzda, siel]], 1890<sup>-e</sup> sanda}}]]
Bak kot idulugal wali 1880 is 1884, in va tuwava ke vema ke Ostankino poke Moskva pimtar. Kaikion rokoyatason ko Krima, va kaleynafa zikexa zovdar. Anton to isti 1880<sup>-e</sup> sanda nope ubzesa kobara is wetarapa, inafa erbafa debala tukiewawer. Wori aeles rumeugal is spuesa blira va keska gu inafa galera ton tittisa takrakola al nekid. Koyara koe Krima va lana tukiewara jupar. Radimi dimlapira, Levitan va ilkafa wonara dem 60 patectoyafa trutca grustar.

Bak 1887 Levitan va klokara tukramar, lakison mo domega ke [[Volga (kuksa)|Volga]] bost. Listuca ke tuwava al koswar numen in va lodamidaf patectoy linger. «&nbsp;Rekola ke Volga&nbsp;» kali 1890 jijar. Banedje va jontika listafa is amidafa trutca linger, nedison va inafa corara va gropeem ke tuwava. Bak bareaksat ke 1891 Levitan vanpir bewik ke [[Avlemodikaf Seltom]] aze tici ilanacek va sanoy lingeks wonar. Gan yambaf milebik is saneg zo kiavapar. Levitan ko yona divefa patecta lapir lize va yambaginsaxe worar, dizveteson inde lingesik koe Europa kobaved. Koe [[Franca]] is [[Italia]] is [[Germana]] is [[Swiza]] koyar voxe arti ugalam ko vo di dimlapir.

Levitan koe Plyos widavama koe vema ke Ivanovo kene [[Volga (kuksa)|Volga]] bost va zolonafa trutca reduyur. Grabom gu ''[[Amlitafe eceyxe (trutca ke Levitan)|Amlitafe eceyxe]]'' (&nbsp;''Тихая Обитель''&nbsp;) zo yoltayar. Milsareik ruyeyed da bat lingeks va rossiafa tuwava dum «&nbsp;koncoba warzafa nek pokepafa is abegapafa&nbsp;» divnediyir. Banvielu, kota avlemodafa wonara ke Seltom ke yambalbasikeem ke Moskva is kota walvedeyafa wonara ke München va grabom ke Levitan di divnediyid.

== Ironokafa sanda ==
Bak lerdeaksat ke 1892 Levitan va [[Moskva]] govebuluyur viele Aleksandr III gindik va aloyara va yudikeem benplekuyur. Nik ke Levitan koe Moskva is Sankt Peterburg kevotceyed, dineson va inafa dimpira, numen rictaga va dimpira ko widava tere di levrictayar kiren Levitan tiyir sposaf koe osk Rossia voxosk divexo. Mali 1898 va lingeropa dene Cultim ta yamba is balumara is vegeduropa ke Moskva taver, ton gaaropafa dugapa.

Ke milsareikeem, Levitan tiyir loyastaf gu [[Anton Tcexov]] kotgrupaf suterotik icde kobara lidam nuca. Sin tici 1870<sup>-e</sup> sanda va sint al kakeveyed edje tiyid copaf vayasik. Dun tiyid naf, jontikviele kakeveson koe Moskva ok vema. Bak 1885 vanpiyid napaf, kali ironokaf viel ke Levitan. Sinafa nuca tiyir vey sinafa milafa pestalera va tuwava is dokotafa tamava. Va vil icde alka walpulviyid, nedison va miltafa tarkara va kota alkinda.

Bak bareaksat ke 1894, Levitan koe gola ke [[Tver]] az [[Nijni Novgorod]] va int inker lize va ironokaf greelt ke intaf grabomeem bokar. 1895<sup>-e</sup> toveon tir ilanacek figaf. Takrafa akolera ton kranavesa is belkesa deonera va in uspewar ; kexuca is arge ke inafa yasegafa blira tupiksesid nume jupad da in lakser. Voxen inafa albara va tuwava is yamba ta moticara va akola is askira va warzafa yambafa kosmara zober.

Bak 1898 Levitan gu cultimik ta patectoyafa lingeropa zo semekar. Dene Reila ta yamba is balumara is vegeduropa wan taver. Inaf lingeks koe kotrafa Rossia ik xuton gu walvedeyafa wonara koe München az Paris al zo wonad. Koe varafa tamava al tukotgrupawer. Voxen inafa galera nope takrakola toz vantenupur. Kurkeropera koe divexo tiyir trelafa.

Levitan va loa decitoya trutca lingeyer. Ba 04/08/1900 (&nbsp;22/07/1900&nbsp; koe banugale Rossia&nbsp;) koe Moskva tere mulufter.

== Dere rupec ==
{{GKT|[[Trutceem ke Levitan]]}}
{{GKT|[[Avlemodikaf Seltom]]}}

== Stragela ==
<div style="height: 200px; overflow:auto; border: 1px solid gray; padding-right: 12px; background-color: #F8F8FF; ">
{{LevitanStragela2}}
</div>
{{Teliz toleaf briz}}
{{Lingesik
| yolt = Isaak Levitan
| ewava = Levitan_older.jpg
| pebuda = Isaak Ilitc Levitan, delt gan [[Valentin Serov]], 1893
| koblira = 30/08/1860
| koblixo = Wirballen, [[Lietuva]]
| awalkera = 04/08/1900
| awalkexo = [[Moskva]], [[Rossia]]
| vedeyot = [[Rossia]]
| eba = [[:Loma:Lingeropa|Lingeropa]]
| serna = [[Lingeropafa geltreva|Geltreva]], [[Avlemodikaf Seltom]]
| grabom = <br>
*'' [[Amlitafe eceyxe (trutca ke Levitan)|Тихая обитель]]''
}}
{{LevitanTrutca}}
[[Iyeltak: Isaac_Levitan_selfportrait1880.jpg|thumb|200px|right|{{EwavaPebuda1|[[Mivdelt ke Levitan (trutca ke Levitan)|Mivdelt ke Levitan]], 1880}}]]
[[Iyeltak: Портрет_Софьи_Петровны_Кувшинниковой.jpg|thumb|200px|right|{{EwavaPebuda1|[[Delt va Sofya Petrovna Kuvcinnikova (trutca ke Levitan)|Delt va Sofya Petrovna Kuvcinnikova]] fertik ke Levitan, 1888}}]]
{{Teliz tena}}
[[Loma:Lingeropa|Levitan (Isaak Isaakovitc)]]
[[Loma:Rossiaf lingesik|Levitan (Isaak Isaakovitc)]]
{{#invoke:Interwiki|interwiki|qid=Q211356}}
[{"title": "| Isaak Levitan |", "data": {"Koblira": "30/08/1860, \u00b7 Wirballen, Lietuva", "Awalkera": "04/08/1900, \u00b7 Moskva, Rossia", "Vedeyot": "Rossia", "Eba": "Lingeropa", "Serna": "Geltreva, Avlemodikaf Seltom"}}]